கேள்வி: சென்னை மாகாண சட்டமன்றத் தேர்தல், 1926 - தேர்தல் முடிவுகள் பற்றி தகவல் சொல்.
பதில்: ஆளும் நீதிக்கட்சி தேர்தலில் 21 தொகுதிகளில் மட்டும் வென்று தேர்தலில் தோற்றது. 41 உறுப்பினர்களுடன் சுயாட்சிக் கட்சி தனிப்பெரும் கட்சியானது. நீதிக்கட்சியின் கோட்டையென கருதப்பட்ட சென்னை நான்கு தொகுதிகளையும் கூட அது கைப்பற்றியது. நடேச முதலியார், ஓ. தணிகாசலம் செட்டியார், கூர்ம வெங்கட ரெட்டி நாயுடு, ஆற்காடு ராமசாமி முதலியார் போன்ற முன்னணி நீதிக்கட்சித் தலைவர்கள் தேர்தலில் தோற்றனர். தேர்தல் முடிவுகள்: {| class="wikitable" |- !style="background-color:#E9E9E9" align=left valign=top|கட்சி !style="background-color:#E9E9E9" align=right|தேர்ந்தெடுக்கப்பட்டவர் !style="background-color:#E9E9E9" align=right|நியமிக்கப்பட்டவர் !style="background-color:#E9E9E9" align=right|மொத்தம் |- |align=left|நீதிக்கட்சி |align=center| 21 |align=center| 1 |align=center| 22 |- |align=left| சுயாட்சி கட்சி |align=center| 41 |align=center| 0 |align=center| 41 |- |align=left| சுயேட்சைகள் |align=center| 36 |align=center| 22 |align=center| 58 |- |align=left| அரசு எதிர்ப்பாளர்கள் |align=center| 0 |align=center| 0 |align=center| 0 |- |align=left| நியமிக்கப்பட்ட அரசு அதிகாரிகள் |align=center| 0 |align=center| 11 |align=center| 11 |- |align=left| மொத்தம் |align=center| 98 |align=center| 34 |align=center| 132 |} சுயாட்சி கட்சி தலைவர்களின் புதுமையான பிரச்சார உத்திகளும், நீதிக்கட்சியின் உட்கட்சி பூசல்களும் சுயாட்சி கட்சியின் வெற்றிக்காண காரணங்களாகக் கருதப்படுகின்றன. மாகாணத்தில் இதுவரை கண்டிராத ஆர்ப்பாட்டங்கள், வீடு வீடாகச் சென்று வாக்கு சேகரித்தல், பஜனை ஊர்வலங்கள் போன்ற உத்திகளை சுயாட்சி கட்சியினர் கையாண்டனர். நீதிக்கட்சி ஓவ்வொரு ஊரிலும் செல்வாக்கு மிகுந்த பெரிய மனிதர்களின் ஆதரவை மட்டும் நம்பியது. ஆனால் சுயாட்சியினர் பொது மக்களின் ஆதரவைப் பெற முனைந்தனர். திரு. வி. கலியாணசுந்தரனார், ம. பொ. சிவஞானம் போன்ற காங்கிரசு தலைவர்கள் சுயாட்சி கட்சியின் வெற்றிக்கு பாடுபட்டனர். ஆனால் மற்றொரு தலைவரான சக்ரவர்த்தி ராஜகோபாலாச்சாரி தேர்தலை புறக்கணித்தார். காங்கிரசில் பிராமணர் ஆதிக்கம் அதிகமாக உள்ளது என்ற பெரியாரின் குற்றச்சாட்டை சமாளிக்க சுயாட்சி கட்சி வழக்கத்துக்கு அதிகமான பிராமணரல்லாத வேட்பாளர்களை தேர்தலில் நிறுத்தியது. வகுப்பு வாரியாக வெற்றி பெற்றவர்களின் பட்டியல்: {| class="wikitable" |- !style="background-color:#E9E9E9" align=left valign=top|கட்சி !style="background-color:#E9E9E9" align=right|தேர்ந்தெடுக்கப்பட்டவர் !style="background-color:#E9E9E9" align=right|நியமிக்கப்பட்டவர் !style="background-color:#E9E9E9" align=right|மொத்தம் |- |align=left| பிராமணர் |align=center| 18 |align=center| 3 |align=center| 21 |- |align=left| பிராமணரல்லாதோர் |align=center| 56 |align=center| 10 |align=center| 66 |- |align=left| தாழ்த்தப்பட்டோர் |align=center| 0 |align=center| 10 |align=center| 10 |- |align=left| முஸ்லீம்கள் |align=center| 13 |align=center| 1 |align=center| 14 |- |align=left| இந்திய கிருத்துவர் |align=center| 5 |align=center| 2 |align=center| 7 |- |align=left| ஐரோப்பியர்/ஆங்கிலோ இந்தியர் |align=center| 6 |align=center| 8 |align=center| 14 |- |align=left| மொத்தம் |align=center| 98 |align=center| 34 |align=center| 132 |}